钦定古今图书集成/明伦汇编/氏族典/第379卷 > 《凌迪知万姓统谱》 > 项梁
## 钦定古今图书集成/明伦汇编/氏族典/第379卷 > 《凌迪知万姓统谱》 > 项梁

按《汉书项籍传》：“籍季父梁。梁父即楚名将项燕者也家世楚将，封于项，故姓项氏。梁尝杀人，与籍避仇吴
中，每有大繇役及丧，梁常主办，阴以兵法部勒宾客
子弟。二世元年，陈胜起会稽，假守通素贤梁，召与计
事。梁戒籍召桓楚，因击斩守，佩其印绶，部署豪杰。梁
为会稽将，籍为裨将，广陵人召平为陈胜徇广陵，闻”
胜败，乃渡江矫陈王令，拜梁为楚上柱国，居鄛。人范
增说梁，求楚怀王孙心，立以为楚怀王。梁自号武信
君，大破秦军，至定陶，章邯夜衔枚击楚，大破之定陶，
梁死。